69. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 800 της 14 Νοεμ./2 Δεκ. 1968 (ΦΕΚ Α΄ 282) Περί κατανομής θέσεων Ειρηνοδικών Α΄ τάξεως. Έχοντες υπ’ όψει: 1)τας διατάξεις του άρθρ. 1 του Α.Ν. 518/1968 και 2)την υπ’ αριθ. 231/1964 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Κατανέμομεν τας υπό των διατάξεων του άρθρ. 1 παρ. 1 εδάφ. δ΄ του Α.Ν. 518/1968 δημιουργηθείσας 20 οργανικάς θέσεις Ειρηνοδικών Α΄ τάξεως ως κάτωθι: 1.Παρά τω Ειρηνοδικείω Αθηνών 10, οριζομένου ούτω του συνολικού αριθμού αυτών εις 40. 2.Παρά τω Ειρηνοδικείω Θεσσαλονίκης 5, οριζομένου ούτω του συνολικού αριθμού αυτών εις 12. 3.Παρά τω Ειρηνοδικείω Πειραιώς 4, οριζομένου ούτω του συνολικού αριθμού αυτών εις 10. 4.Παρά τω Ειρηνοδικείω Πατρών 1, οριζομένου ούτω του συνολικού αριθμού αυτών εις 5. Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 